**Socialinis darbas su šeima. Socialinių įgūdžių ugdymas, palaikymas ir (ar) atkūrimas:**

***Socialinių įgūdžių ugdymo, palaikymo ir (ar) atkūrimo paslauga*** – tai paslauga, teikiama asmenims (šeimoms) dienos metu, siekiant palaikyti ir atstatyti savarankiškumą atliekant įvairias visuomeniniame ar asmeniniame (šeimos) gyvenime reikalingas funkcijas.

***Paslaugos teikimo tikslas:*** sudaryti sąlygas šeimai ugdyti ar stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, taip pat padėti įveikti socialinę atskirtį.

***Socialiniai darbuotojai, teikiantys socialinių įgūdžių ugdymo ir palaikymo paslaugas:***

* informuoja apie įstaigas, kuriose tvarkomi asmens dokumentai, skiriama piniginė socialinė parama, nemokamas maitinimas mokykloje, tikrinama sveikata, teikiama vaikų ugdymo ir priežiūros paslauga, skiriama teisinė nemokama pagalba ir kt.;
* konsultuoja, kaip spręsti šeimoje iškylančias problemas, kartu ieškoma veiksmingų problemų sprendimo būdų;
* teikia tarpininkavimo ir atstovavimo paslaugas;
* bendrauja su šeima (asmeniu) vaikų auklėjimo, ugdymo, sveikatos, buities tvarkymo, konfliktų su artimaisiais sprendimo bei kitais aktualiais klausimais;
* teikia kasdienio gyvenimo įgūdžių ugdymo ir palaikymo paslaugas, tvarkant pinigų apskaitą, apsiperkant ir mokant mokesčius, planuojant ir atliekant namų ruošos darbus, prižiūrint vaikus;
* skatina šeimų suaugusių narių profesinį aktyvumą, siekiant išvengti nedarbo, ragina aktyviau integruotis į darbo rinką;
* mažina šeimų (asmenų) socialinę izoliaciją, siekiant integracijos į visuomenę.

***Socialinių įgūdžių ugdymo ir palaikymo paslaugos teikiamos visose Klaipėdos rajono seniūnijose ir Gargždų mieste.***

***Dėl papildomos informacijos galite kreiptis*** ***Klaipėdos rajono paramos šeimai centrui, Gargždai, Klaipėdos g. 11, tel. 846471950, el. p. paramoscentras@gmail.com***

Informaciją parengė:

Direktorės pavaduotoja socialiniams reikalams

Laima Burbė